कथानक उपन्यास दी नींह् होन्दा ऐ। इस्सै पर उपन्यास दा बजूद खडेरेआ जन्दा। पर उपन्यास च कथानक होंदा ऐ, कथा नेईं। कथा ते कथानक च फर्क एह् ऐ जे कथा च कार्य-कारण भाव नेईं होन्दा ते कथानक च इस भाव दा होना लाज़मी होन्दा ऐ। एडमन्ड होरें बी गलाए दा ऐ The king died and then queen died is a story, the king died and then queen died of grief is a plot.1 इस्सै गल्लै गी बाबू गुलाबराय बी आखदे न "उपन्यास कार्य-कारण दी लड़ी च बज्झे दा ओह् गद्य कथानक ऐ जेह्दे च जरूरत कोला जादा बस्तार ते पचीदगी कन्नै वास्तवक जीवन दी रैह्नुमाई करने आह्ले पात्र, वास्तवक ते काल्पनक घटनाएं कन्नै, मनुक्खी जीवन दी सच्चाई दे रसात्मक रूपै गी गुहड़ेआ जन्दा ऐ।2 "